钦定古今图书集成/明伦汇编/皇极典/第149卷 > 明十一
## 钦定古今图书集成/明伦汇编/皇极典/第149卷 > 明十一

### 代宗本纪

按《名山藏典谟记》：“景皇帝景泰元年正月，太上皇在
迤北烧表告天地，也先设羊酒断头山奉宴，也先妻
及酋众进皮条为贺。是月，福安县贼首陈严四等作
乱，沙、尤二县邓茂七馀党罗应、廖宁等复叛，杀尤溪
县主簿，突入清流杀掠。”闰正月，韩王范薨。大同总
兵官右都督郭登封定襄伯。初，也先欲以轻骑送上
皇，喜宁沮者再。至是登获谍，言诱扰边者出喜宁。二
月，上皇居东胜州。也先使那哈来朝。上语也先，使喜
宁及高旺与之俱。既行，上皇使袁彬、哈铭送微雨。上
皇曰：“此洗尸雨也，喜宁不反矣。”高旺至边，亦言喜宁
于边人及野狐岭右参将杨俊令边人为喜宁置酒
将食，缚之归京师，磔之市。三日报至，上皇亦喜曰：“我
故言洗尸雨。”是月也，命石亨佩镇朔大将军印，充总
兵官，巡哨大同，都指挥杨能充游击将军，巡哨宣府。
太上皇第四子见淳生。三月，也先闻喜宁诛，与赛刊
王议领部属异道入寇，必送上皇。遂分围万全、宁夏、
庆阳、天城、雁门、大同等处，皆不得利。四月，上皇叹曰：
“曷月予归哉！归当居于逍遥之府。”哈铭泣曰：“陛下非
有畋游荒亡之乐，为天下苍生而来，归当正位，又何
叹也。”既数日，上皇居丰州。伯颜帖木儿妻使使女问
铭等曰：“今已夏煖，何得炙薪？”皆言：“不也。我辈数人，同
一毡帐，何地炙薪？”使女曰：“我谓薪焰也，毡帐上乃有
火光。”归语伯颜帖木儿妻，妻以告伯颜帖木儿：“皇帝
帐上夜现光，必有大福。”伯颜帖木儿放鹰，得一野鸡，
与酒来献。谓哈铭曰：“我今有一喻上奏皇帝，如大海
潮时，有一大鱼落在水滩，是大海鱼能浅水住，潮来
终去，皇帝莫急。”是月，监察御史许仕达言：“自冬徂春，
灾异数见，黑气四塞，烈风拔木，时雨久缺。臣考之经
传，验之人事，天降灾异，莫不有繇。臣以为天心仁爱，
欲陛下尽绝宴安鸩毒之私，奋发卧薪尝胆之志，以
成非常之功，以雪非常之耻。陛下宜痛自修省，日与
辅臣讲求治理。耳目之娱，荒宁之事，不使丧于心志。
居起服食，凡百自奉，亦宜抑损，不令过奢。申戒群臣，
同加修省。视雩南郊，祷于皇天后土，如成汤申桑林
之责，高宗用祖乙之言，庶可上副天心，下消灾异。”帝
曰：“善。”敕保定伯梁瑶佩平蛮将军印，充总兵官，与都
督毛福寿、方瑛剿杀贵州苗贼。召王骥还京。广西罗
城贼首韦万保攻融县，柳城贼首侯公寒攻破古免、
高界等塞，复攻藤县，杀指挥潘济。丽水县贼首朱必
森复聚众行劫，杀县丞一人，县丞叶仁集民夫破之。
五月，敌分道入犯河曲县，复犯义井屯堡，尽杀其守
卒。及指挥佥事刘受复围代州，寇宣府。已，乃遣其参
政完者脱欢贡马请和。至怀来，使太常寺少卿许彬、
锦衣卫指挥同知马政往察其情伪。完者脱欢言：“讲
和退兵，即奉上皇还，不且率众大举。若见疑，请以为
质。”帝问户部尚书兼翰林学士陈循曰：“讲和可耶？”循
曰：“遣而备之。”是月，旱，不雨。广东贼黄萧养攻广州府。
数月，左副总兵都督董兴等败之，萧养中流矢死。函
首京师，枭于枭。六月，太子太保兼吏部尚书王直率
诸大臣言：“上下神祗，阴诱敌衷，使来请和。臣等切惟
陛下大宝嗣登，天与人输，永永无二。陛下隆敬兄之
心，尊为太上，昭告天地、宗庙、社稷，名位已定，天下之
人皆以为宜。令车驾南还，太上尊居，不复事天临民。
陛下但尽崇奉之礼，即称天伦之厚。伏望俯从来请，
遣使答之。如果至诚，即别令大臣迎驾。”帝曰：“当时大
位，卿等归我，非出朕心。大兄蒙尘，朕累使往，也先不
听从，无如诈何。”于谦从旁对曰：“陛下大位已定，谁复
异议？”答：“使尽礼，纾边难也。”帝曰：“从汝，从汝！”既出，帝使
人追问曰：“谁可使者？”孰为富弼、文天祥、王直？对曰：“孰
非廷臣，孰敢不应。”丙戌，也先帖木儿奉太上皇至大
同城下，郭登开门以迎，朝服立于𬮱，伏人城上，约驾
入，下悬𬮱。及门，也先觉，复拥上皇去，遂转犯怀来。戊
子，月食。七月，以礼科给事中李实为礼部左侍郎，罗
绮为少卿，马显为指挥使，偕完者脱欢往，以报请和
之议。帝遗可汗及也先书，不言及迎上皇事。顷之，脱
脱不花使复至，求与廷臣同往。王直等以请，帝曰：“李
实方行已。”命都察院右都御史杨善、工部右侍郎赵
荣为正使，都指挥同知王恩、正千户汤引绩为副使与使同往。礼部尚书胡濙等请量赍服食御用，太上
所需，不报。实。至朝上皇，上皇皮帐布帏，席地而寝，独
袁彬等三人侍傍，牛车一辆，马一匹，以备徙营。上曰：
“为天下生灵，躬率六军，不意被陈友、王振等所陷。念
非乐酒从兽以至于此也。先送我，固其诚意。”喜宁导
行，引破紫荆关，再图京城，“以此不得还归。后尝一到
小黄河，一到干河，又复阻也先送我振宁死矣，陈友
罪不可赦也。”因问：“圣母今上安否？”问旧臣，一一道其
名姓。上曰：“我居边外一岁矣，何故不来迎归？我衣服
冠带帽靴将得来否？”实对曰：“陛下蒙尘，天下臣民如
丧考妣，从边外还者，有言见陛下，有言不见，虚实难
知，遣臣来探，故不将得。”上曰：“汝言当今皇帝及文武
群臣遣人迎我还守祖宗陵寝也可，为百姓也可也。
先言不迎我，扰边十年，亦不甘休，我不足惜，须念祖
宗社稷生灵。”实奏：“臣诚悲痛。陛下昔日锦衣玉食，今
至恶陋，辄有白粲数升，欲进厨下。”上曰：“此小节尔，朕
念归也。”实曰：“当日王振，一宦官耳，陛下何故宠之太
过，以至今日？”上曰：“我亦知之，无事时人皆不言，今乃
罪我，我悔何及！”实退将行，复朝辞，请返国之日引咎
避位。上皇嘉之。日暮，上皇情色凄然，实与敌使还朝，
具述情实及上皇起居状。诸文武大臣合上疏曰：“臣
等共询李实，言出塞道中行。群寇闻欲议和，皆举手
加额。及见也先，殊喜，言迎使夕”来，大驾朝发，天日在
上，决非妄言，引见上皇，亦谓信然。上皇凄切不忍之
情，实又具道：“臣等切详敌人悔过请和，实天地宗社
之福，宜仍遣实迎复。”上曰：“诈也。杨善已去，第以迎复
之意书敕付之。使还，文武大臣言非诈也。臣等询李
实详矣。敌使来和，尚遣使答，今请迎复，乃不与偕，是
轻迎驾，重讲和也，使之复疑，和且不终。不迎驾归，何
以和为？”帝令再议。李实言：“也先约臣迎驾毋出。八月
五日。臣言须得朝旨，不敢擅为期。也先言：此期决不
可失。遂令酋长偕罗绮往大同一带，调回扰边人马。
臣还过宣府、怀来，见军民始敢出郊刍牧，诚非空言。
臣曩将命，止为讲和。迎复日期，实出也先。伏望陛下
俯从群请，即遣材智大臣往，脱有诈谋，亦可塞之。若
过所期，更欲使臣，亦不敢往。”帝命再议。及使还，竟付
迎复于敕书而已。文武大臣复言：“事会不再，机不可
缓。愿陛下体上皇之心，顺臣民之情。不然，也先指此
为兵端矣。”乃命择人以闻。群臣皆言：“实方从北来，得
其要领，即实可再。”帝竟不遣，曰：“待杨善归。”监察御史
毕銮等复言：“群臣之请切矣，陛下必待善归。夫国所
恃者，信义也。不迎不义，失词不信，就令诈我，备在也。”
不报。翰林院检讨邢让复以为言，帝曰：“上皇，朕兄，岂
有不迎？敌情叵测，正欲探之，情诚而迎，又何暮焉？”八
月，杨善至敌中，也先曰：“大臣来矣，不可无信。”引见善
于上皇所，与伯颜帖木儿杀马牛为酒，送上皇行。也
先弹琵琶，妻妾奉饮。居数日，筑土台奉上皇，台端率
妻妾、酋长进拜，献鞍马、貂银、二、鼠皮袄、弓若箭。赛刊
王亦打野盘进酒，上皇行。也先与酋长送车驾，可半
日许，下马𨙫头，跽解弓箭、撒袋、战裙以进，诸酋长罗
拜伏哭而去。伯颜帖木儿独送上皇至野狐岭进酒。
帐房既毕，屏人语，使哈铭上奏：“天使皇帝来我遐荒，
我也先顺天之意，敬事皇帝一年矣。皇帝此来，为天
下也，为边城也。归时还当作皇帝。作皇帝即我主人，
有缓急我可得告愬。”众皆道傍送驾，进羊马善口，呼：
皇帝行矣。伯颜帖木儿再送驾出野狐岭口，上皇揽
辔慰藉而与之别。伯颜帖木儿大哭。归而放围，得獐，
复使数十骑来追。献。帝以太上皇且至，敕礼部具迎
复仪注，兵部总戎具防变方略。先是，累奏不得旨，至
是，群情欣慰。朝下多官集议，都御史王文厉声曰：“来
耶，来耶！也先不索金帛，必索土地，便谓上皇来耶？”皆
相顾莫敢言。于谦曰：“防变方略，谦之职也。”胡濙上《仪
注》，宜令遣本部堂上官一员至龙虎台，锦衣卫遣堂
上官一员并官校执丹陛，驾辇至居庸关，各衙门分
官迎接土城外太上皇入安定门东上北门坐。皇帝
见毕，文武百官朝太上皇，自东上南门入南城大内。
帝曰：“迎居庸，用轿一、马二，丹陛驾，第迎安定门内。”户
科给事中刘福等言礼太薄。帝曰：“朕之即位，非得已
也。尊称太上，何云薄耶？”礼部会议之。胡濙言：“福无他
意，大抵欲皇上笃厚尊亲。”帝曰：“太上皇寄言迎礼从
简，朕敢违也。”朝退，诸大臣得一亡名书，聚观之。书上，
修史先生隐其名，言：“都人一闻驾旋，人人喜跃，近之
不厌，远望可知。今日宜请主上厚奉迎之礼，避位婉
辞，然后受命。”因述唐肃宗故事，诸臣曰：“若封进，或可
感动上心。”胡濙以谓诸同官，王直曰：“可礼失而求诸
野。”王文曰：“不可。匿名文书，不得以告。”礼科给事中于
泰以闻。帝诘濙何从得书？濙言：“臣得之高谷。”帝怒，命
按捕其人。高谷云：“臣得之隶。”隶云：“臣拾之道。”王文曰：
“勿累小子吃牢饭也。”千户龚遂荣出承曰：“臣为之。”胡
濙因奏：“考之《唐史》，天宝之乱，元”宗幸蜀，肃宗即位灵
武，尊元宗为太上皇帝。肃宗收复两京，迎还上皇，至咸阳，备法驾望贤楼。上皇在宫南楼，肃宗著紫袍，望
楼下马，趋进拜舞楼下。上皇降楼，抚肃宗而泣辞黄
袍自为肃宗著之。肃宗伏地顿首固辞，上皇曰：“天下
人心皆归于汝，使朕得保养馀龄，汝之孝也。”肃宗乃
受此已行之令“典，政可效之良规。今备法驾安定门
内，诚为太简。”帝曰：“虑堕诈谋，故简其礼。但大兄入城，
朕知尊亲，朕今迎太上皇东安门内，行叩头礼毕，领
群臣随至南城内便殿。太上皇升座，朕行礼毕，文武
百官皆朝，毋再纷更。”癸未，太上皇至宣府，下诏曰：“朕
之不明，蔽于权奸，被留边廷。圣母贤弟，数遣迎取，以
天地之恩，祖宗之佑，幸得还京。尔。文武群臣，请重迎
接之礼。朕辱国丧师，其何颜复见。”是时，礼部复请帝
迎驾安定门外，文武衙门分官诣龙虎台，百官万姓
迎接土城外。会太上皇诏至，帝曰：“太上皇命简，朕事
已定。”乙酉，太上皇至双泉，赐袁彬以所御白绫衣及
也先所献战裙，赐哈铭衽褥、靴、望日。丙戌，车驾还京。
至东安门，帝迎东安门内，驾入南宫，文武百官行见
礼。庚寅，以太上皇还京，祭告天地、社稷山川之神，遂
颁诏赦天下。升杨善为左都御史，仍掌鸿胪寺事，王
恩等赏有差。九月，封朱谦为抚宁伯。十月，祀故翰林
侍讲刘球于乡，赐祠《忠节》。十二月己酉，月食。礼部请
以正旦群臣朝太上皇于延安门，诏罢。

二年正月，梁瑶击苗贼于靖州，大有斩获。二月，南京
雷雨，击损大报恩寺塔。三月罢，遣使北往。四月，贵州
贼首韦同烈伪称苗王，聚兴平之三截洞，攻平越、清
平卫。梁瑶、方瑛等会击，大败之。五月，敌使来，欲求使
答。诸大臣请许之，以慰其心。帝曰：“祖宗开创以来，边
人远遁，不敢窥伺，正为绝其来往也。小人通使，语言
不一，坐生衅端，朕甚恨之，今其切已。”太子太保兼吏
部尚书王直言：“比见圣谕绝讲和，臣知陛下固有为
之君也。如是则当有以备之。”帝曰：“天下虽安，犹备不
虞，况今日耶！有智勇谋略当举用者，总督、总兵具名
以闻，亡论戎伍。”太子太保兼户部尚书金濂言：“昔汉
高帝自将三十馀万众往击冒顿，而有平城之围。矧
今人民边储，凋敝耗损，伏望念祖宗创业之艰，悯远
近生灵之苦，俯就所请，答其来意。”帝曰：“朕志已定，所
引平城之事，恐非臣下所以愿国家者。”太子太保、礼
部尚书胡濙等言：“续出《瓦剌番文》一通，令臣详议。观
其语意，专在求使。臣虽未保其终，然始则奉送上皇，
今又还我制使。使人络绎驼马迭贡。归诚悔过，亦不
可诬。夫厚往薄来，柔远常经。彼使再来，此不一报，似
非其义。往年土木之事，虽臣子痛心切齿、皇上卧薪
尝胆之日，然边无储蓄之素，野有奔亡之忧，将帅趋
生，士卒忘死。尔者边报稍急，曾无一人敢言战伐，甚
至张惶失措。安邦大计，谅不如是。伏望皇上深惟曲
虑，量”遣往和，乃敕武臣修治军实，庶彼无可执之词，
我有预为之计。帝曰：“卿言良是，朕志定矣。”遂赐脱脱
不花《王可汗书》曰：“朕自祖宗以来，四裔来朝，并加恩
待，殊不遣使至彼，以此和好，久久保全。比岁可汗、太
师累使朝贡，朝廷嘉厥款诚，频使还答。岂期答使贪
功嗜利，激怒可汗、太师，致使前日暂失欢好，以天之
灵，要约如故。朕与可汗可不思所以保终之使至业，
厚宴劳所赐可汗。若可汗妃有金银及金银器皿、织
金蟒龙文绮等物，即付领去。自今但可汗使来，朕终
始善视，决不食言。”六月戊辰朔，日当食不食。七月，以
边储不给，许纳粟补官。八月壬申，南京地震。十月，监
生郭祐疏言：“曩以太上蒙尘，门庭有寇，谋国大臣，欲
纾急难，令民纳粟者赐冠带。今军旅稍宁，行之如故。
农工商贩，不分贤愚，惟财是授，使之骄穉亲戚，欺诳
乡里。又有赃污之吏，罢退为民，欲掩乡闾之耻，纳粟
纳草，冠带而归。何前日以财去职，今日以财得官？堂
堂天下，藏富于民，未有不得已之时，而有此轻名爵、
滥章服之”意，是以空乏示敌，益启寇心，愿裁止。自今
下大臣议，寝不行。湖广麻阳县教谕章泰言三事，其
一曰：“愿陛下孝。孝，百行之本也。曩上皇北狩，陛下仰
承母后，俯询群臣，以登大位，臣窃以天意人心与祖
宗所以责望陛下者，诚愈重而愈难，视昔从容继统，
故自不同。愿陛下师文王之敬，止朝问定省，以承大
内两宫之心。”其二曰“愿陛下弟。《诗》云：‘凡今之人，莫如
兄弟’。仰惟宣宗皇帝笃生裔嗣，惟上皇与陛下而已。
陛下莅藩之初，上皇留止京师，岂不以手足情亲，不
忍违远，冀得时晤日见。今銮辂复还，二圣重懽，臣愿
陛下体昔上皇友爱之心，师古帝王因心之仁，以父
道尊事上皇，用子道教育储圣，百凡恩礼，无替有隆。”
三曰“愿陛下武，奋发威断，义理所安，信之不疑，行之
必毅。中外晓然，明知意向，依凭城社者，不敢肆昔日
阴窃之奸；啖饵权势者，不敢萌昔日萝附之诡。则彼
无厌，私心自凛然有虎豹在山之惧，用以克戡大憝，
且无难者。”下大臣议，谓今上已行，不须渎听。十一月，
太上皇圣节，礼部请令群臣朝延安门。命罢。

三年正月，太上皇居南宫。石康县“流贼”入境，攻掠县治。二月，太上皇第五子见澍生。四月，帝有意废东宫，
立其子见济，未敢发也。太监王诚、舒永请先赐诸大
臣金，于是赐少保、户部尚书兼文渊阁大学士陈循、
少保、户部尚书兼东阁大学士高榖人白金百两。吏
部左侍郎兼学士江渊、礼部左侍郎兼学士王一宁、
户部右侍郎兼学士萧镃、翰林学士商辂，人白金五
十两，顾亦未敢发。有思明府都指挥黄𤣾，以罪系广
西狱，上书请立帝子为皇太子。帝喜，下廷议，皆请从
𤣾请。遂先置东宫官属，诸臣皆兼保傅等官，支二俸，
以悦群臣之心。京师为之语曰：“朝尽傅、保、部两尚书。”
五月甲午，废汪皇后，立见济为皇太子，册见济母妃
杭氏为皇后。改封太上皇帝，皇太子为沂王，封次子
见清为荣王，见淳为许王。六月，大雨浃旬，河决沙湾。
八月，命都察院副都御史洪英等十七人分行天下，
考察官员。九月，南京锦衣卫镇抚司军匠馀丁华敏
言：“臣窃见近年以来，袁琦、唐受喜、宁王振等专权误
国，俱已败露，天下共”知也。臣草茅贱陋，切见内官苦
害军民事非一端，恨在朝文武臣僚，缄口不言，不胜
痛哭流涕，不惜一朝之命，图安万乘之国。臣切见内
官收积家财，金银珠石，动以万计，岂能天降地出，非
盗府库，则朘民膏，害一也。侵牟公侯房屋，兴造劳扰，
害二也。名为家人义男外亲，莫不轻肥纵横，恣雎凌
击。甚“至入赀求仕，莫差贵贱，害三也；盖造佛寺，用费
不訾，以一己之私，破万家之产，害四也；广置田租，寄
户郡县，繇赋丁力，不应科征，害五也；家人中盐，虚占
盐数，转鬻与人，先得勘合，倍支钜万，坏国家榷法，夺
商贾之利，害六也；奏求塌房，邀接客旅，倚势赊卖，负
赖不还，害七也；卖放匠人，名为伴当，办纳月钱。内府
监局乏人造作工役，烦楚不堪，害八也。家人包揽各
色物件，官府畏惧，以一科十，害九也。董监工之役，非
法酷刑，军匠涂炭，不胜嗟怨，害十也。伏望皇上鉴前
车，立后轨，毋使萧墙祸稔，帷幄奸生，令曹节侯览复
见今日。”下礼部寝之。以南京地震，雷击兽吻；江淮以
北，直至济宁水涨，渰没禾稼房屋。东昌府连接河南
地方，黄河奔决。敕太子太保兼都察院左都御史王
文巡视整理。监察御史刘琚等言：“近者灾异见示非
常。臣等切惟文武群臣，德行才猷，靡所表建，而师保
兼官，禄俸加倍。侈必费财，费必伤民。近者户部奏，今
年京师支放会计米银，动以千万，府库将空。欲将被
灾田地覆勘追征。与其剥疲民之财，孰若省重支之
俸。伏望听群臣挹损辞让，亦消弭一端。”命关支两俸
者，暂停其一，年丰仍旧。十月，太仆少卿黄仕隽言：“臣
访得各处巡抚考察州县官吏，每凭里老以为去留。
闻里老多因前官纵容往来，嘱托公事，经揽收物，营
求催办，害众成家，积有年岁。间有端己临民，辄贻怨
恨，反加诬污，巡抚官辄因黜罢。州县官员一闻考察
将临，盛设酒席，邀求泣诉，贿之钱帛。以此多得保留，
否则去之殆尽。用是里老有权，官司受制无籍刁民
妄行告害，亦繇于此。乞敕该部移文所在巡抚，分豁
详审。或彼此互询，或稠独交察，或独步暗行，或遥审
面辩。毋徒取迎送随从，电过风飞，使猫鼠一家，奸犬
同窖。”疏入，命考察不实者坐之。仕隽复言：“巡抚，朝廷
重臣，三司所行，多被掣肘，况在任年久，或变节怠终。
昔唐元宗谓张说曰：‘向令十道使出巡诸州，以察善
恶’。兹因东封，始知负朕多矣。今岂无如前所云？乞敕
所在巡抚大臣，惟总大纲，无亲细事，惟从舆论，无执
私见。其事妥民安之处，可无巡抚，亦令多官集议，暂
从省革。”从之。也先遣使臣来朝贡马，复奏求天子使
臣往报，不许。敕沿边总兵官防备之。凤阳、安庆、浙江、
湖广诸府旱。十一月己未朔，日有食之。太上皇帝万
寿节，群臣请贺延安门，诏罢。也先复遣使二千馀人
入贡。太子太保兼工部尚书石璞疏言：“邦畿千里，万
国瞻依，礼乐刑政，胥繇此出。乃盗贼横发，披甲戴兵，
明火劫掠。近闻所获强盗，俱言谁不惧死，但以粮赏
不得全关，妻子饥饿难忍。复审口外边军，夜行日伏，
侦探敌情，乃其月粮亦行减去，致令窘迫，是启盗端，
实非俭道。与减士饟，宁损臣俸。又闻山东、河南、南、北、
直隶等处，今年多被水患，小民缺食，盗贼潜起。福建、
浙江，蔓延可畏。乞敕吏、兵二部省冗滥，去蚕食。其文
武官俸粮，六品以下者如故，五品以上斟酌减支，量
添军储。尤望被灾州县，蠲其徭税，暂停一应军需，遣
一二大臣巡视赈济。”下多官集议以闻。诏文武官俸
禄如故，有冗员，酌烦简量省之。十二月，令布政、按察
二使有缺，三品以上连名会保。以征湖广苗贼功，升
保定伯梁瑶为保定侯，右都督毛福寿为南宁伯。
四年正月，太上皇居南宫，河复决沙湾。三月，大隆福
寺成，寺甲京师，费以数十万。四月，复筑沙湾决口。辛
丑，月食。五月，以黄𤣾为都督同知，召至京师，管事前
府。其家人系广西狱者，俱宥之。七月，旱。八月，工科给
事中徐廷章言：“师保之位，非具经纶调燮之才，不可
轻畀。今每部增尚书一员，都察院增左、右副佥都御史三十馀员，又复遍加师保衔阶，高华猥滥，所宜慎
重。”十月，以右春坊右谕德兼翰林院侍讲徐有贞为
都察院佥都御史，往治沙湾决河。十一月，太上皇万
寿节，群臣请贺。诏罢帝所立太子见济薨，谥曰“怀献。”
五年正月，太上皇居南宫。以山东、河南连年水旱，遣
平江侯陈豫，太子少师、吏部左侍郎兼翰林院学士
江渊往抚安之。二月，建昌、武昌、汉阳疫，京师阴雪弥
月。淮、徐、苏、松等府积雪，小民饿冻死者甚多。四月壬
午朔，日食。五月，礼部仪制司郎中章纶、监察御史锺
同并请复东宫，下锦衣狱。南京城内火，焚民居六十
家，死者三十馀人。六月，以云南左布政使贾铨、湖广
右布政使马谨、右参政徐俌、按察副使陈质、定州知
州王约、清苑知县吴宗庆治绩有称，赐诰敕，封赠及
二代。升左都督方瑛为南和伯。八月，云南总兵官槛
送贼子思机发至京师，伏诛。十月癸巳，月食。十一月，
太上皇万寿节，群臣请贺，诏罢。十二月，赐少保兼兵
部尚书于谦敕曰：“闻卿婴疾，朕心惕尔。今命医往视，
赐卿白金五十，并赐羊酒、白粲。卿其勉扶，副朕拳眷。”
六年正月，太上皇居南宫。四月丙子朔，日有食之。太
上皇第六子见泽生。五月，册子垕为周王，祁镃为赵
王，祁镐为荆王。是月，旱。闰六月，淫雨。七月，命翰林臣
编纂《宋元通鉴纲目》。监察御史倪敬等言：“天气失调，
灾异迭见，雨水霖霪，军民艰难。臣等敢直陈修省之
助。窃惟府库之财不宜滥予，游观之乐不可无节。曩
因斋僧累出藏金易米供给，米价涌贵，不免损民，异
端惑众，无耕蚕衣食之劳，征科徭役之扰，厚之如此，
则遐陬远漠，栉风沐雨之穷军，荒年歉岁，趋事赴役
之饥民，又将何以济之？近闻起造燕室龙船，宴娱频
繁，木石资饷，为费不少，恐非所以保圣躬、隆圣德也。”
帝曰：“朕知。”秦王仕洁薨。八月，廷杖南京大理寺左少
卿廖庄，降为定羌驿丞，遂并杖章纶、锺同于狱中。九
月丁亥，月食。十一月，太上皇万寿节，群臣请贺。诏罢
湖广苗贼攻围隆里、新化、铜鼓诸城，命方瑛佩《征蛮
将军》印，充总兵官往征之。

七年正月，太上皇居南宫，命石璞抚安湖广军民。二
月，皇后杭氏崩。时两京群盗充斥。三月，以辰、沅有警，
敕石璞总督军务。四月，湖广贼首蒙能纠苗贼二万，
攻围平溪卫城，守备都指挥郑东等击败之，官军乘
胜追剿，斩获无算，彗星见。五月，纂修《寰宇通志》书成。
六月，太上皇第七子见浚生。是月，淮安、扬州、凤阳三
府大旱蝗。徐州大雨水，河南亦大雨。河决开封，河南、
彰德渰没无算。七月，命伶人李安为锦衣卫百户，封
左都督吴安为安平伯。两畿、山东西、江浙诸省虫蝻
旱疫。八月，广西流贼破钦州，掳知州姜原性，裁省天
下添设官员。九月戊子，道录司右元义仰弥高奏：“近
闻东南蝗疫盛发，河间等府旱涝相仍，而圻甸之间，
盗贼充牣。八月二十九夜，迅雷雨雹。九月初九，太阳
无光，色红如血，薄暮，太阴色亦红。近者阴霾连日不
散，此殆囹圄冤滞之征。乞敕法司明清庶狱。”诏曰：“朕
屡命诸司平反诸狱，今有逮问未完，速断遣之。”谥宋
臣文天祥曰“忠烈”，谢枋得曰“文节。”十一月，太上皇万
寿节，群臣请贺，诏罢。十二月，癸亥，帝有疾，且以星变
罢明年元会。

八年正月，太上皇居南宫。是时帝疾不瘳，储嗣未定，
内外忧惧，在廷各怀择君之意。司礼监陈〈缺〉王诚与
大学士王文谋取襄王子立之，其事渐露。太监兴安
讽群臣请复迎立太上皇，学士萧镃不可。王文持两
端。丙子，群臣聚而属奏草于左掖门，乞早建元良，以
安人心。左都御史萧维祯请易“建”曰“择。”既上奏，不允。
丁丑，将郊，帝力疾出宿于斋宫。戊寅，遣太子太师、武
清侯石亨摄祭。庚寅，上不视朝者三日矣。群臣复请
议立太子，礼部尚书姚夔与大学士商辂议，率百官
伏阙请。辛卯，集朝房，夔属辂奏草。辂属草曰：“陛下，宣
宗章皇帝子，宜复立宣宗章皇帝孙。”皆曰：“善。”疏具，日
已暮，皆出。而石亨与徐有贞等夜夺门，迎太上皇出
南宫，即皇帝位。太上朝，鸣钟鼓。帝曰：“于谦耶？”既闻故
曰：“哥哥做好。”居数日，太上语近臣曰：“皇弟食粥，可望
差耳。”帝竟崩，号废帝戾郕王，葬之西山。宪宗十一年，
上尊谥曰恭定康仁景皇帝，改陵寝祭礼如诸陵。先
是正统中，京师小儿祷雨之谣曰：“雨地雨地，城隍土
地，雨若大来，谢了土地。雨御地弟”，音相近也。盖至是
验云。